open-index/open-wikipedia-markdown huggingface dataset:
சேரமான் கோட்டம்பலத்துத் துஞ்சிய மாக்கோதை

[270px|thumb|மாக்கோதை மற்றும் [குட்டுவன் கோதை காசுகள்]]
**சேரமான் கோட்டம்பலத்துத் துஞ்சிய மாக்கோதை**, இவன் பழந்தமிழ் அரச மரபுகளில் ஒன்றான சேர மரபைச் சேர்ந்த ஒருவன். "மாக்கோதை" என்பது இவன் ஒரு இளவரசன் என்பதைக் குறிப்பதாகச் சொல்லப்படுகிறது. இவனைப் பற்றிய தகவல்கள், சங்க இலக்கியம் மூலமே கிடைக்கிறது. இவனது மனைவி இறந்தபோது இவன் பாடியதாகக் கூறப்படும் பாடல் ஒன்று புறநானூற்றில் 245 ஆம் பாடலாக இடம்பெற்றுள்ளது.

## செய்தி
இறந்த என் மனைவியின் உடலைச் சுடுகாட்டில் வைத்து எரித்துவிட்டனர். அவளுடன் நானும் தீயில் விழுந்து இறந்திருக்கவேண்டும். அவ்வாறு செய்யாமல் மனத்திண்மையோடு உயிர் வாழ்ந்துகொண்டிருக்கிறேன். இப்படி உயிர் வாழ்வது என்ன பண்பு? ஈனப் பண்பல்லவா?

:இப்படிச் சொன்னவன் சிலகாலம் உயிர் வாழ்ந்து இறுதியில் கோட்டம்பலம் என்னுமிடத்தில் மனநோயாளியாய் உயிர் துறந்தான்.
## குறிப்புகள்


## உசாத்துணைகள்
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, ''பண்டைய கேரளாவின் வரலாறு'' 03 ஏப்ரல் 2009 இல் அணுகப்பட்டது.  

## இவற்றையும் பார்க்கவும்
* சேரர்

பகுப்பு:சங்ககாலச் சேரர்
பகுப்பு:இந்திய அரசர்கள்
பகுப்பு:சங்கப்புலவர்களில் சேர வேந்தர்கள்
சேரமான் வஞ்சன்

**சேரமான் வஞ்சன்** பழந் தமிழ் அரச மரபுகளில் ஒன்றான சேரர் மரபைச் சேர்ந்தவன். பாயல் என்னும் மலைப் பகுதியை ஆண்ட சிற்றரசன். திருத்தாமனார் என்பவர் பாடிய புறநானூற்றுப் பாடல் ஒன்றின் மூலமே இவன் பற்றிய தகவல்கள் தெரிய வந்துள்ளன. வஞ்சன் என்னும் பெயர் காரணப் பெயராக இருக்கலாம் எனத் தெரிகிறது. இவனது இயற்பெயர் தெரியவரவில்லை.

புறநானூற்றுப் பாடலின் மூலம் இவ்வரசன், புலவர்களை இன்முகம் காட்டி வரவேற்று அவர்களுக்கு வேண்டியன அளித்துப் பேணும் பண்பு கொண்டவன் எனத் தெரிகிறது. 

## இவற்றையும் பார்க்க
*திருத்தாமனார்

## குறிப்புகள்


## உசாத்துணைகள்
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, ''பண்டைய கேரளாவின் வரலாறு'' 03 ஏப்ரல் 2009 இல் அணுகப்பட்டது.  

## இவற்றையும் பார்க்கவும்
* சேரர்

பகுப்பு:சங்ககாலச் சேரர்
பகுப்பு:இந்திய அரசர்கள்
குட்டுவன் கோதை

[270px|thumb|[சேரமான் கோட்டம்பலத்துத் துஞ்சிய மாக்கோதை|மாக்கோதை மற்றும் குட்டுவன் கோதை காசுகள்]]
**குட்டுவன் கோதை** பண்டைத் தமிழகத்தின் மூவேந்தர் மரபுகளில் ஒன்றான சேர மரபைச் சேர்ந்த ஒரு அரசன். இவன் சேர நாட்டின் ஒரு பகுதியான குட்டநாட்டை ஆண்டவன். இவனைக் குறித்த தகவல்கள் சங்கத் தமிழ் இலக்கியமான புறநானூற்றின் மூலமே கிடைக்கின்றது. கோனாட்டு எறிச்சலூர் மாடலன் மதுரைக் குமரனார் என்னும் புலவர் பாடிய பாடல் ஒன்று புறநானூற்றின் 54 ஆம் பாடலாகச் சேர்க்கப்பட்டுள்ளது.

குராப்பள்ளித் துஞ்சிய பெருந்திருமாவளவன் என்னும் சோழ மன்னனும் இவனும் ஒரே காலத்தில் வாழ்ந்தவர்களாகத் தெரிகிறது.

புகழ் பெற்ற சேர மன்னனான செங்குட்டுவனின் மகனான குட்டுவன் சேரலும் இவனும் ஒருவனே என்பாரும் உளர். இது பொருந்தாது. குட்டுவன் சேரல் புலவர் பரணருக்குத் தொண்டு செய்ய வழங்கப்பட்டவன். அரசன் அல்லன்.

புலவர் இவனைக் 'கடுமான் கோதை' எனக் குறிப்பிட்டு இவன் சிறந்த குதிரைவீரன் என்பதையும், பரிசிலர் இவன் கோட்டைக்குள் எளிதாகப் புகலாம், புலிக் குகைக்குள் இடையன் புகமுடியாதது போல மன்னர்கள் நுழையமுடியாது எனக் கூறி, இவனது ஆற்றலையும், கொடைத்திறத்தையும் புலவர் புலப்படுத்துகிறார்.

;காண்க
* சேரர் குடிப்பெயர்கள்
## குறிப்புகள்


## உசாத்துணைகள்
* செல்லம், வே. தி., *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, ''பண்டைய கேரளாவின் வரலாறு'' 03 ஏப்ரல் 2009 இல் அணுகப்பட்டது.  

## இவற்றையும் பார்க்கவும்
* சேரர்

பகுப்பு:சங்ககாலச் சேரர்
பகுப்பு:இந்திய அரசர்கள்
வாய்பாடு

கணிதத்திலும் அறிவியலிலும் ஓர் உண்மையை ஒன்றுக்கு ஒன்று ஈடு என்று காட்டும் ஈடுகோளுக்கு அல்லது சமன்பாட்டுக்கு **வாய்பாடு** அல்லது **சூத்திரம்** (*Formula*) என்று பெயர். எடுத்துக்காட்டாக, வட்டத்தின் சுற்றளவு அல்லது பரிதி *P* என்பதை P = 2{\pi}r என்னும் வாய்பாட்டால் குறிப்பர். இதில் பரிதி P என்பதன் நீளமானது, அதன் ஆரம் r என்பதன் இருமடங்கோடு பை என்னும் எண்ணைப் பெருக்குவதற்கு ஈடு அல்லது சமம் என்னும் உண்மையைக் குறிக்கும் வாய்பாடு. தமிழில் இதை சூத்திரம், சமன்பாடு, ஈடுகோள் என்றும் குறிப்பர். இதே போல  4 x 7 = 28  என்பது இன்னொரு வாய்பாடு.

பகுப்பு:கணிதக் குறியீடுகள்
அலகு மாற்றம்

**அலகு மாற்றம்** என்பது ஒரு கணியத்தின் அலகை ஒன்றில் இருந்து இன்னுமொரு அலகுக்கு மாற்றும் செயற்பாட்டைக் குறிக்கும்.  கணிதலை எளிமைப் படுத்துவதற்காக,  தேவையான முறையில் முடிவுகளைத் தெரிவிப்பதற்காக அலகு மாற்றம் அவசிமாகிறது.  எ.கா 100 செமீ ஒரு 1 மீட்டர், ஒரு மீட்டர் 0.1 கிலோமீட்டர்.

## வெளி இணைப்புகள்

*
*''How Many? A dictionary of units of measurement'' 
*&nbsp;
*NIST Guide to SI Units Many conversion factors listed.
*Online Unit Conversion Website Convert any unit from and to other units.
*The Unified Code for Units of Measure 
*Units, Symbols, and Conversions XML Dictionary
*Units, Symbols, Exchange, Equations, Human Readable
*
*
  

பகுப்பு:அலகுகள்
கோப்பு பரிமாற்றம்

**கோப்பு பரிமாற்றம்** என்பது ஒரு கணினி வலையமைப்பில் கோப்புக்களை பரிமாறுவதைக் குறிக்கிறது.  இதை செயற்படுத்த பல்வேறு நெறிமுறைகள் உண்ணு.  பயனரின் பார்வையில் இருந்து கோப்புக்கள் தரவிறக்கப்படுகின்றன, அல்லது தரவேற்றப்படுகின்றன எனப்படும்.  

எ.கா ஒருவர் தனது வலைப்பதிவுப் கோப்புக்களை பகிர அலல்து காட்சிப்படுத்த, அவர் வலை வழங்கிக்கு தனது கோப்புக்களை பதிவேற்ற வேண்டும்.  இப்படிப்பட்ட பரிமாற்றத்தைச் செய்ய இதற்கான ஒரு மென்பொருள் தேவை.  பைல்சில்லா, வின்.எசு.சி.பி போன்றவை கட்டற்றை கோப்பு பரிமாற்றிகள் ஆகும்.  

பகுப்பு:கணினியியல்
இலக்கணாவத்தை

**இலக்கணாவத்தை** என்பது யாழ்ப்பாண மாவட்டம் வடமராட்சியில் உடுப்பிட்டித் தேர்தல் தொகுதியில் உள்ள ஒரு கிராமம். இது உடுப்பிட்டிச்சந்தியில் இருந்து வடகிழக்காக ஒரு மைல் தொலைவாகவும், வல்வெட்டித்துறையில் இருந்து தென் கிழக்காக ஒன்றரை மைல்கள் தொலைவிலும், பொலிகண்டியில் இருந்து தென்மேற்காக மூன்று மைல்கள் தொலைவாகவும், நெல்லியடியில் இருந்து வடமேற்காக இரண்டு மைல்கள் தொலைவிலும் இருக்கின்றது.

கிட்டத்தட்ட ஜம்பது குடும்பங்களை கொண்ட இந்தக் கிராமத்தில் கற்பகவிநாயகர் ஆலயம் உள்ளது. இவ்வாலயத்தின் மேற்கு வீதியில் ஒரு ஆலமரம் உள்ளது. இந்த ஆலமரத்தின் கீழ் அதாவது ஆலயத்தின் வடக்கு வீதியில் ஒரு சனசமூக (அறிவகம்) நிலையமும் இருக்கின்றது.

## வரலாறு
யாழ்ப்பாண வரலாற்றில் சமரபாகு தேவன் என்றவனின் ஆளுகையின் கீழ் இருந்ததால் இது "சமரபாகு தேவன் குறிச்சி" எனவும் அழைக்கப்படுகிறது. காலப்போக்கில் அப்பெயர் மருவல் அடைந்து தற்போது இலக்கணாவத்தை எனும் பெயர் கொண்டு அழைக்கப்படுகிறது.

## இக்கிராமத்தவர்கள்
இந்தக் கிராமம் பல தேசிய விடுதலைப் போராளிகளை அளித்திருக்கிறது.

*உடுப்பிட்டியூர் யோகன்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஏ. நரசிங்க ராவ்

**ஏ. நரசிங்க ராவ்** (1892 - 1967) ஒரு கணித அறிவியலாளர். நாற்பது ஆண்டுகள் அவர் இந்தியக் கணித வானில் ஒரு சிறந்த ஆசிரியராகவும்,  பலதரப்பட்ட பொருள்களில் ஆராய்ச்சி செய்த வல்லுனராகவும் திகழ்ந்தார். வடிவவியலில் மிகப்பண்பியப் பொருள்களிலும் சரி, aerodynamics போன்ற பயனியற் கணிதமானாலும் சரி, இரண்டிலும் பரந்தும் ஆழவும் அறிந்தவர். ஆசிரியர்களில் அவர் ஒரு முன்னோடியாகவே கருதப்பட்டார்.

## பணிகள்

*கணிதப்பேராசிரியர், அண்ணாமலைப் பல்கலைக்கழகம் : இரண்டு பத்தாண்டுகள்
*கணித இயற்பியல் பேராசிரியர், ஆந்திரா பல்கலைக்கழகம்: ஐந்தாண்டுகள்.
*பேராசிரியர், சென்னை தொழில் நுட்பநிறுவனம் (M.I.T.) : பல ஆண்டுகள்.

## கௌரவப்பணிகள்
*1949-1951: இந்தியக்கணிதக் கழகத்தின் தலைவர் (President).
*1944-1947: இந்தியக்கணிதக்கழகத்தின் பொருளாளர்.

### 'Mathematics Student' என்ற ஆய்வுப்பத்திரிகை

இந்தியக்கணிதக்கழகத்தின் வெள்ளி விழா நிகழ்ச்சி (1933) யின்போது இப்பத்திரிகை தொடங்கப்பட்டது.  அதன் முதல் ஆசிரியர் நரசிங்க ராவ். அப்பொறுப்பை 17 ஆண்டுகள் சுமந்து அதற்கு கணித உலகத்தில் ஒரு நிரந்தரமான் பெயரை ஏற்படுத்தினார்.. புதிய நூல் விமரிசனங்கள், கழகத்தைப் பற்றிய மாதாந்திரத் தகவல்கள், மாநாட்டில் எடுத்துரைக்கப்பட்ட கணித உரைகள், கணிதப் புதிர்கள், புதுப்புது கணித ஆய்வுப்பிரச்சினைகள் முதலிய எல்லா விஷயங்களையும் உள்ளடங்கியது இப்பத்திரிகை. இவைகளுக்கெல்லாம் அடிகோலியவர் நரசிங்க ராவ்.

பகுப்பு:இந்தியக் கணிதவியலாளர்கள்
பகுப்பு:தமிழ் கணிதவியலாளர்கள்
பகுப்பு:இந்திய அறிவியலாளர்கள்
பகுப்பு:1892 பிறப்புகள்
பகுப்பு:1967 இறப்புகள்
காரகாடித்தன்மைச் சுட்டெண்

**காரகாடித்தன்மைச் சுட்டெண்** (*pH*) என்பது ஒரு கரைசலின் தன்மையை அமிலமா அல்லது காரமா என்று குறிப்பதாகும். ஒரு கரைசலின் அமிலக்காரத்தன்மை என்பது அக்கரைசலில் உள்ள ஐதரசன் *(நீர்வளி)* அயனிகளின் அளவினால் தீர்மானிக்கப்படுகிறது.

காரகாடித்தன்மைச் சுட்டெண்னின் வேதியியல் வரையறை, "ஐதரசன் அயனிகளின் எதிர்மறையான மடக்கை ஆகும்".

:\mathrm{pH} = - \log_{10} a_ \mbox{H} = \log_{10} \frac{1}{a_ \mbox{H}}

இங்கு *a*H - ஐதரசன் அயனிகள்.

காரகாடித்தன்மைச் சுட்டெண் 0ல் இருந்து 14 வரை கணக்கிடப்படுகிறது. சுத்தமான நீரின் அமிலக்காரதன்மை 25&nbsp;°Cல் 7.0 ஆகும், இதை நடுநிலை என்று அழைக்கப்படுகிறது. ஏதேனும் கரைசலில் 7.0 க்கும் கீழ் அமிலக்காரதன்மை இருந்தால் அக்கரைசல் அமிலமாகவும், அல்லது கரைசலில் 7.0 க்கும் மேல் அமிலக்காரதன்மை இருந்தால் அக்கரைசல் காரமாகவும் கருதப்படுகிறது.

காரகாடித்தன்மைச் சுட்டெண் கண்டறிதல் மருத்துவம், உயிரியல், வேதியியல், உணவு அறிவியல், சூற்றுப்புறச்சூழல் அறிவியல், கடலியல் போன்ற துறைகளில் மிகவும் அடிப்படையான ஒன்றாகும்.

## அமிலகாரக் காட்டிகள்
அமிலத்தில் ஒரு நிறத்தையும் காரத்திற்கு வேறொரு நிறத்ததையும் காட்டும் பொருட்கள் அமிலகாரக் காட்டிகள் எனப்படும்.
### பாசிச்சாயத்தாள் ([[:en:Litmus test (chemistry)|Litmus]])
thumb|right|பாசிச்சாயத்தாள்

* நீலப்பாச்சாயத்தாளை சிவப்பாகமாற்றுவது அமிலம்
* சிவப்புப் பாசிச்சாயத்தாளை நீலமாக மாற்றுவது காரம்

### காட்டிப்பதார்த்தங்கள்

## அமில காரக் காட்டிகளாகும் இயற்கைப் பொருட்கள்
# பாக்குச்சாறு: சுண்ணாம்புடன் சேர்ந்து சிவப்பு நிறமாக மாறுதல்.
# கறிமஞ்சள்: சவர்க்காரத்துக்கு சிவப்பு நிறமாக மாறுதல்.
# மருதோண்டி இலைச்சாறு : தேசிப்புளிக்கு சிவப்பாக மாறுதல்

பகுப்பு:நீர்ப்பகுப்பாய்வு
பகுப்பு:சுட்டெண்கள்
பகுப்பு:சமநிலை வேதியியல்
சனீசுவரன் ஆலயம் திருகோணமலை

**சனீசுவரன் ஆலயம்** இலங்கை, திருகோணமலை நகரத்தின் மடத்தடி என்றழைக்கப்படும் பிரதேசத்தில் ஸ்ரீ கிருஷ்ணன் கோயிலுக்கு எதிரே அமைந்துள்ளது. இவ்வாலயம் 1885 ஆம் ஆண்டளவில் கட்டப்பட்டது.

வழமையாக ஒவ்வொரு சனிக்கிழமைகளிலும் விசேட வழிபாடு நடைபெறும். இவ்வாலயத்தில் புரட்டாதி மாதத்தில் பெருந்திரளான பக்தர்களுடன் புரட்டாதிச் சனீஸ்வர விரதம் சிறப்பாக அனுஸ்டிக்கப்படும். இவ்வாலய தலவிருட்சமாக தாண்டி மரம் கொள்ளப்படுகிறது.

திருகோணமலையில் நிறைய ஆலயங்கள் இருந்தாலும் சனீஸ்வரனுக்குத் தனியாக அமைக்கப்பட்டிருக்கும் ஆலயம் இதுவொன்றுதான். இலங்கையிலுள்ள ஒரேயொரு சனீவரன் ஆலயம் இதுவெனக் கருதப்படுகிறது. இந்தியாவில் சனீஸ்வரனை பிரத்தியோகமாக வழிபடும் தலம் திருநள்ளாறு. நளன் சனிபகவானிடமிருந்து விடுபட்ட இடமாக கருதப்படும் இங்கு சனீஸ்வரனுக்குத் தனியான சன்னிதி உண்டு.

பகுப்பு:திருகோணமலையில் உள்ள கோயில்கள்
லியோவில் சார்பியம்

**லியோவில் சார்பியம்** (Liouville function) என்பது சோசப்பு லியோவில் (1809-1882) என்னும் பிரான்சிய கணிதவியலரைப் பெருமைப்படுத்தும் முகமாக சூட்டப்பட்ட ஒரு முக்கியமான எண்கணிதக்கோட்பாட்டு சார்பியம். லியோவில் சார்பியம் பொதுவாக λ(*n*) என்று குறிக்கப்பெறும் (லாம்டா (λ) என்னும் கிரேக்க எழுத்து லியோவில் என்னும் பெயரின் முதல் எழுத்தொலியை குறிப்பதாக அமைந்தது).   

*n* என்பது நேர்ம முழு எண்ணாக இருந்தால், λ(*n*) என்பது கீழ்க்காணுமாறு வரையறை செய்யப்படும்:

:\lambda(n) = (-1)^{\Omega(n)},\,\! 

மேலுள்ளதில் &Omega;(''n'') என்பது n இன் பகா எண் காரணிகளின் *பன்முறையாக எண்ணப்படும்* எண்ணிக்கை ().

Ω(*n*) கூட்டுகை சார்பியம் ஆகையால், λ பெருக்குகை சார்பியமாகும். Ω(1) = 0 என்று உள்ளதால் λ(1) = 1. லியோவில் சார்பியம் கீழ்க்காணும் ஈடுண்மை கொள்ளும்:

:\sum_{d|n}\lambda(d)=1\,\!  *n* என்பது சதுர எண் ஆக இருந்தால்
:\sum_{d|n}\lambda(d)=0\,\!  மற்றபடி

## தொடர்கள்
லியோவில் சார்பியத்துக்கான டிரிழ்ச்லெட் தொடர், ரீமன் இசீட்டா சார்பியத்தைத் தருகின்றது:

:\frac{\zeta(2s)}{\zeta(s)} = \sum_{n=1}^\infty \frac{\lambda(n)}{n^s}.

லியோவில் சார்பியத்துக்கான லாம்பர்ட் தொடர்:

:\sum_{n=1}^\infty \frac{\lambda(n)q^n}{1-q^n} = 
\sum_{n=1}^\infty q^{n^2} = 
\frac{1}{2}\left(\vartheta_3(q)-1\right),

மேலுள்ளதில்  \vartheta_3(q) என்பது யாக்கோபி தேட்டா சார்பியம்(Jacobi theta function).

## கணித ஊகங்கள்

Image:Liouville.svg|Summatory Liouville function *L*(*n*) up to *n*&nbsp;=&nbsp;104. The readily visible oscillations are due to the first non-trivial zero of the Riemann zeta function.
Image:Liouville-log.svg|Logarithmic graph of the summatory Liouville function *L*(*n*) up to *n*&nbsp;=&nbsp;2&nbsp;&times;&nbsp;109. The green bar shows the failure of the Pòlya conjecture; the blue curve shows the oscillatory contribution of the first Riemann zero. 


1919 இல் சியார்ச் போல்யா (George Pólya), முன்னிட்டு இன்று போல்யா ஊகம் என்று அறியப்படும் நிறுவப்படாத ஒரு கணிதக் கூற்றை முன்வைத்தார். அதன் படி:

: L(n) = \sum_{k=1}^n \lambda(k) \leq 0 

*n*&nbsp;>&nbsp;1 என்பதற்கு. ஆனால் இது தவறு என்று உறுதியாயிற்று. தவறு என்று காட்டத் தேவையான மிக சிறிய எதிர்மறை எடுத்துக்காட்டு *n*&nbsp;=&nbsp;906150257 என்பதனை மினோரு டனாக்கா (Minoru Tanaka) என்பவர் 1980 இல் முன்வைத்தார். *L*(*n*) இன் (கூட்டல்-கழித்தல்) குறி முடிவிலி தடவையாக மாறுமா என்பது தெரியவில்லை.

## உசாத்துணை நூல்கள்
# Polya, G., *Verschiedene Bemerkungen zur Zahlentheorie.* Jahresbericht der deutschen Math.-Vereinigung 28 (1919), 31&ndash;40. 
# Haselgrove, C.B. *A disproof of a conjecture of Polya.* Mathematika 5 (1958), 141&ndash;145. 
# Lehman, R., *On Liouville's function.* Math. Comp. 14 (1960), 311&ndash;320.
# M. Tanaka, *A Numerical Investigation on Cumulative Sum of the Liouville Function.* Tokyo Journal of Mathematics **3**, 187&ndash;189, (1980).
# 
# 

பகுப்பு:பெருக்குகை சார்பியங்கள்
பகுப்பு:சார்பியங்கள்
ஒன்பதாம் திருமுறை

**ஒன்பதாம் திருமுறை** என்பது  சைவத் திருமுறைகள் வைப்பினிலே திருமாளிகைத் தேவர்  உட்பட 9 பேர் பாடிய பாடல்களை உள்ளடக்கிக்கொண்டுள்ளது. இதில் 303 பாடல்கள் அடங்கியுள்ளன..இத் திருமுறையிலுள்ள பாடல்கள் **திருவிசைப்பா**, **திருப்பல்லாண்டு** என  இரண்டு வகையாகப் பார்க்கப்படுகின்றன.

ஒன்பதாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 14 ஆகும். அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க:
# சிதம்பரம் -16
# கங்கைகொண்ட சோழேச்சரம் - 1
# திருக்களந்தை ஆதித்தேச்சரம் - 1
# திருக்கீழ்க்கோட்டூர் மணியம்பலம் - 1
# திருமுகத்தலை - 1
# திரைலோக்கிய சுந்தரம் - 1
# திருப்பூவணம் - 1
# திருச்சாட்டியக்குடி - 1
# தஞ்சை பெருங்கோவில் - 1 
# திருவிடைமருதூர் - 1 
# திருவாரூர் -1 
# திருவீழிமிழழை - 1
# திருவாவடுதுறை - 1
# திருவிடைக்கழி - 1

## பதிகங்களும் பாடலாசிரியர்களும் பாடல்களும்
** திருவிசைப்பா:
*** திருமாளிகைத் தேவர் - 45
*** சேந்தனார் - 47
*** கருவூர்த் தேவர் - 105
*** பூந்துருத்தி நம்பிகாடநம்பி - 12
*** கண்டராதித்தர் - 10
*** வேணாட்டடிகள் - 10
*** திருவாலியமுதனார் - 42
*** புருடோத்தம நம்பி - 22
*** சேதிராயர்
** திருப்பல்லாண்டு:
*** சேந்தனார் - 10

## சிறு குறிப்புகள்
* திருமுறை வைப்புக்களில் மிக குறைவான பாடல்களை(301) உடையது இத் திருமுறையாகும்.
* கருவூர்த்தேவர் என்பவரே அதிகளவான பாடல்களைப் பாடியுள்ளார்.
* சேதிராசர், கண்டராதித்தர், வேணாட்டடிகள் ஆகியோர் மிக குறைவான பாடல்களை பாடியுள்ளனர்.
* தஞ்சை பெரும்கோவில்,கங்கை கொண்ட சோழேச்சரம் ஆகிய பிற்கால சோழர் கட்டிய கோவில்கள் பற்றியும் பாடப்பட்ட பதிகம் இத் திருமுறையினுள் உள்ளது.

## உசாவு துணை நூல்
****சைவ சமயக் கலைக் களஞ்சியம்(தோத்திரமும் சாத்திரமும்)***- முனைவர்.சிவ.திருச்சிற்றம்பலம்.

## வெளி இணைப்புகள்
*பன்னிரு திருமுறை பாட்டும் பொருளும்
ஆசிய நெடுஞ்சாலை 1

right|350px|thumb|ஆசிய நெடுஞ்சாலை 1 ஐக் காட்டும் நிலப்படம்
**ஆசிய நெடுஞ்சாலை 1** அல்லது **ஏஎச்1** (AH1), ஆசிய நெடுஞ்சாலைகள் வலையமைப்பின் ஒரு பகுதியாகும். சப்பானில் உள்ள டோக்கியோவில் இருந்து துருக்கிக்கும் பல்கேரியாவுக்கும் இடையிலான எல்லை வரை செல்லும் இது, ஆசியாக் கண்டத்தைச் சேர்ந்த 14 நாடுகளூடாகச் செல்கிறது. இதன் மொத்த நீளம் 20,557 கிலோமீட்டர்.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* ஆப்கானிசுத்தான் - 1,400 கி.மீ.
* வங்காளதேசம் - 508 கி.மீ. 
* கம்போடியா - 575 கி.மீ.
* சீனா - 4,283 கி.மீ. 
* வட கொரியா - 405 கி.மீ. 
* இந்தியா - 2,648 கி.மீ. 
* ஈரான் - 2,103 கி.மீ. 
* சப்பான் - 1,200 கி.மீ. 
* மியன்மார் - 1,650 கி.மீ. 
* பாகிசுத்தான் - 607 கி.மீ. 
* தென் கொரியா - 500 கி.மீ. 
* தாய்லாந்து - 701 கி.மீ.
* துருக்கி - 1,915 கி.மீ. 
* வியட்நாம் - 2,063 கி.மீ.

## ஆசிய நெடுஞ்சாலை 1ல் வரும் சுற்றுலாத்தளங்கள்
* ஆப்கானிசுத்தான் - காபூல் அருங்காட்சியகம்
* வங்காளதேசம் - தாகா, சிலைகெட்டு மலைகள்
* கம்போடியா - புனோம் பென் திருமுக்கூடல்
* சீனா - சீனப்பெருஞ்சுவர்
* வட கொரியா - Pyongyang
* இந்தியா - குதுப்மினார், தாஜ் மகால்
* ஈரான் - அசாதி கலாச்சார வளாகம், பெர்சிபோலிசு, மசத்து
* சப்பான் - பூசி மலை
* மியன்மார் - யன்கோன், மண்டலாய், பாகோ
* பாகிசுத்தான் - இசுலாமாபாத், பெசாவர், லாகூர்
* தென் கொரியா - சியோல், கியோன்சு, புசான்
* தாய்லாந்து - பாங்காக் அரண்மனை, பாங்பா அரண்மனை
* துருக்கி - இசுத்தான்புல்
* வியட்நாம் - கா நொய், கோ சி மின், வுங் தாவ்வு, Hue

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
வகைக்குறி

**வகைக்குறி** என்பது ஒரு பண்டம், சேவை, கருத்துரு, மனிதர், அல்லது அமைப்பை தனித்துவப்படுத்தும் முன்னிறுத்தும் ஓர் அடையாளம்.  பெயர், சின்னம், பிடிவரி, விளம்பரம் என பல வகைகளில் ஒன்றின் வகைக்குறி வெளிப்படுத்தப்படுகிறது.  வகைக்குறியை வைத்து நுகர்வோர் நுகர் பொருளிட்களின் தரம், விலை, மதிப்பு, பூர்வீகம் போன்றவற்றை ஊகிக்க கூடியதாக இருக்கும்.  

பகுப்பு:சந்தைப்படுத்தல்
ஆசிய நெடுஞ்சாலை 2

thumb|right|300px|ஆசிய நெடுஞ்சாலை 2 இன் நிலப்படம்
right|200px|thumb|தாய்லாந்திலுள்ள ராய்ச்சபூரிக்கு அண்மையில் உள்ள ஆசிய நெடுஞ்சாலை 2 பெயர்ப் பலகை
**ஆசிய நெடுஞ்சாலை 2** அல்லது **ஏஎச்2** (AH2), ஆசிய நெடுஞ்சாலைகள் வலையமைப்பின் ஒரு பகுதியாகும். இந்தோனீசியாவின் டென்பாசரில் இருந்து ஈரானின் கோசுராவி வரை செல்லும் இது, ஆசியாக் கண்டத்தைச் சேர்ந்த 10 நாடுகளூடாகச் செல்கிறது. இதன் மொத்த நீளம் 13,177 கிலோமீட்டர்.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* வங்காளதேசம் - 510 கி.மீ. 
* இந்தியா - 339 கி.மீ. 
* இந்தோனீசியா - 1,440 கி.மீ.
* ஈரான் - 2,310 கி.மீ. 
* மலேசியா - 821 கி.மீ. 
* மியன்மார் - 807 கி.மீ. 
* நேபாளம் - 1,024 கி.மீ.
* பாகிசுத்தான் - 1,828 கி.மீ. 
* சிங்கப்பூர் - 19 கி.மீ. 
* தாய்லாந்து - 1,549 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
சாலமன் பாப்பையா

**சாலமன் பாப்பையா** (பிறப்பு:22  பிப்ரவரி 1936 ) மதுரையைச் சேர்ந்த புகழ் பெற்ற பட்டிமன்ற பேச்சாளர் ஆவார். இவர் மதுரை அமெரிக்கன் கல்லூரியில் தமிழ்த்துறைப் பேரராசிரியாகப் பணிபுரிந்தவர். இனிய தமிழில் நகைச்சுவையாக உரையாற்றும் திறமை வாய்ந்த பேச்சாளர். சமூகத்திலும் இல்லங்களிலும் அன்றாடம் நிகழும் நிகழ்வுகளை மையமாகக் கொண்டு பட்டிமன்றங்களை நடத்துபவர். இவற்றின் மூலம் மக்கள் மனதில் நீங்கா இடம் பிடித்தவர். சன் தொலைக்காட்சியில் தினமும் காலையில் திருக்குறளுக்கும், சங்க இலக்கியப் பாடல்களுக்கும் விளக்கம் கூறி அவற்றில் உள்ள சுவைகளை மக்களுக்கு அறிமுகப்படுத்தினார். இவர் சில திரைப்படங்களிலும் நடித்துள்ளார். இந்திய அரசின் நான்காவது மிக உயரிய விருதான பத்மஸ்ரீ விருது 2021ஆம் ஆண்டு இவருக்கு வழங்கப்பட்டது. 
.

## திரைப்படங்களில்
இவர் சங்கர் இயக்கிய முதல்வன்,  பாய்ஸ், சிவாஜி உள்ளிட்ட மூன்று திரைப்படங்களில் நடித்துள்ளார்.

## நூல்கள்
சாலமன் பாப்பையா இலக்கியத் திறனாய்வும் பழந்தமிழ் இலக்கியங்களுக்கு உரையும் எழுதியிருக்கிறார்.  மேலும் மதுரை கம்பன கழகம் ஒருங்கிணைக்கும் திங்கள் சொற்பொழிவுகளை ஆண்டுதோறும் தொகுத்து நூலாக வெளியிடுகிறார்.
### இலக்கியத் திறனாய்வு
# பட்டுக்கோட்டை கல்யாணசுந்தரம்: ஓர் பார்வை
# உரைமலர்கள் 
### உரைகள்
# திருக்குறள் உரை
# புறநானூறு புதிய வரிசை வகை; 2019; கவிதா பப்ளிகேசன், சென்னை.
# அகநானூறு - 3 தொகுதிகள்2019; கவிதா பப்ளிகேசன், சென்னை.
### தன்வரலாறு
# பட்டிமன்றமும் பாப்பையாவும்; விகடன் பிரசுரம், சென்னை.
### தொகுத்தவை
# அவர்கள் கண்ட ராமன்
# இவர்கள் நோக்கில் கம்பன்
# கம்பவனத்தில் ஓர் உலா; 2015
# கமபனில் உலகியல்
# கம்பனின் தமிழமுது; 2018
# கம்பனைத்தேடி
# கம்பன் அமுதில் சில துளிகள்

## விருதுகள்
* 2021. மத்திய அரசின் பத்மஸ்ரீ விருது
* 2010 அண்ணாமலைப் பல்கலைக்கழகம், முத்தமிழ் பேரறிஞர்
* 2000 தமிழக அரசின் கலைமாமணி

## வாழ்க்கை
மதுரை, திருமங்கலம் தாலுக்கா சாத்தங்குடியில் பிறந்தவர் பாப்பையா. இவரும் இவரின் மனைவி ஜெயபாய் மதுரையில் வசிக்கின்றனர். இவர்களுக்கு ஒரு மகன் மற்றும் ஒரு மகள் உள்ளனர்.

## உசாத்துணை

நிலாச்சரல்

பகுப்பு:தமிழ்ப் பேச்சாளர்கள்
பகுப்பு:தமிழ் நகைச்சுவைப் பேச்சாளர்கள்
பகுப்பு:தமிழ்நாட்டுத் தமிழறிஞர்கள்
பகுப்பு:வாழும் மக்கள்
பகுப்பு:1936 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:தமிழ் பட்டிமன்றத் தொகுப்பாளர்கள்
பகுப்பு:மதுரை மக்கள்
பகுப்பு:திருக்குறள் உரையாசிரியர்கள்
பகுப்பு:மதுரைத் திரைப்பட நடிகர்கள்
பகுப்பு:பத்மசிறீ விருது பெற்ற கலைத் துறையினர்
ஆசிய நெடுஞ்சாலை 3

**ஆசிய நெடுஞ்சாலை 3** அல்லது **ஏஎச்3** (AH3), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியாவில் உள்ள உலன்-உடேயிலிருந்து சீனாவின் தாங்குவிலிருந்து  - சியாங் ராய், மியன்மாரில் உள்ள கியாயிங் டாங் வரை செல்லும் இது, ஆசியாக் கண்டத்தைச் சேர்ந்த 6 நாடுகளூடாகச் செல்கிறது. இதன் மொத்த நீளம் 7,331 கிலோமீட்டர்.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* சீனா - 3,926 கி.மீ. 
* லாவோசு - 244 கி.மீ. 
* மங்கோலியா - 1,041 கி.மீ.
* மியன்மார் - 93 கி.மீ. 
* ரசியக் கூட்டமைப்பு - 219 கி.மீ.
* தாய்லாந்து - 117 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
ஆசிய நெடுஞ்சாலை 5

**ஆசிய நெடுஞ்சாலை 5** அல்லது **ஏஎச்5** (AH5), ஆசிய நெடுஞ்சாலைகள் வலையமைப்பின் ஒரு பகுதியாகும். சீனாவில் உள்ள சாங்காய் நகரில் இருந்து துருக்கிக்கும் பல்கேரியாவுக்கும் இடையிலான எல்லை வரை செல்லும் இது, ஆசியாக் கண்டத்தைச் சேர்ந்த 8 நாடுகளூடாகச் செல்கிறது. இதன் மொத்த நீளம் 10,380 கிலோமீட்டர்.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* அசர்பைசான் - 1,863 கி.மீ. 
* சீனா - 4,815 கி.மீ.
* ஜார்ஜியா - 489 கி.மீ.
* கசாக்சுத்தான் - 481 கி.மீ.
* கிர்கிசுத்தான் - 126 கி.மீ.
* துருக்கி - 960 கி.மீ. 
* துருக்மெனிசுத்தான் - 1,227 கி.மீ. 
* உசுபெக்கிசுத்தான் - 677 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
திருகோணமலை ஆலடி விநாயகர் ஆலயம்

**ஆலடி விநாயகர் ஆலயம்** இலங்கையின் கிழக்கே திருகோணமலை நகரில் அமைந்துள்ள விநாயகர் ஆலயம்.

## அமைவிடம்
திருகோணமலை ஸ்ரீ பத்திரகாளி அம்மன் ஆலயத்தின் அருகே அதன் ஈசானமூலையில் அமைந்துள்ளது. ஆலயமுன்றலில் நின்றவாறு ஈழத்தில் மிகப்பிரசித்திபெற்ற பழம்பெரும் ஆலயமாகிய திருக்கோணேசர் ஆலயத்தினை அடியவர்கள் தரிசிக்கலாம் என்பது சிறப்பம்சமாகும்.

## வரலாறு
சுமார் நூறு ஆண்டுகளுக்கு முன்னால் மாத்தளையிலிருந்து வந்த வணிகர்கள் ஐயனார் கேணியடியில் வைத்து வழிபட்டுவந்த கேணியடிப்பிள்ளையாரை எடுத்து வந்து தற்போது ஆலடி விநாயகர் ஆலயம் அமைந்துள்ள இடத்தில் பிரதிஷ்டை செய்து 1905 இல் மடாலயம் அமைத்து வழிபட்டு வந்திருக்கிறார்கள்.

## சிறப்பம்சம்
கிழக்கு மாகாணத்தில் இவ்வாலயத்தில்தான் முதன்முதலாக பஞ்சமுகவிநாயகர் பிரதிஷ்டை செய்யப்பட்டுள்ளார்.

## திருவிழாக்கள்
சித்திராபூரணையைத் தீர்த்ததினமாகக் கொண்டு பத்து நாள் அலங்கார உற்சவமும், மாதசதுர்த்தி, விநாயகவிரதம், கஜமுகாசூரசம்காரம், சர்வாலயதீபம், திருவெம்பாவை, சுவர்க்கவாயில் ஏகாதசி, தைப்பூசம் முதலியனவும் நைமித்திய பூஜை வழிபாடுகளாக நடைபெற்று வருகின்றன. மார்கழி மாதம் முழுவதும் திருப்பள்ளியெழுச்சிப் பூசையும், சங்காபிஷேகமும் இங்கு சிறப்பாக நடைபெற்று வருகின்றன. சித்திராபூரணையன்று ஆலடிவிநாயகப் பெருமான் கடற்தீர்த்தம் ஆடச்செல்வார்.

## உசாத்துணை
பண்டிதர் இ. வடிவேல் எழுதிய *திருகோணமலை மாவட்டத் திருத்தலங்கள்* எனும் நூல்.

## வெளி இணைப்புகள்
* ஆலடி விநாயகர் ஆலயம்  புகைப்படங்கள் 2009

பகுப்பு:திருகோணமலையில் உள்ள கோயில்கள்
பகுப்பு:சைவக்குருமார்களின் ஆலயங்கள்
பகுப்பு:இலங்கையில் உள்ள பிள்ளையார் ஆலயங்கள்
ஜாபால உபநிடதம்

**ஜாபால  உபநிடதம்** என்பது சுக்ல யசுர்வேதத்தைச் சார்ந்த உபநிடதம் ஆகும்.  அதர்வண வேதத்தைச்சேர்ந்தது என்றும் ஒரு கூற்று உண்டு. முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 13வது உபநிஷத்து. இதை தொகுத்துக் கூறியவர் ஜாபால மகரிஷியாதலால் இது ஜாபால உபநிடதம் எனப் பெயர் பெற்றது. இது ஆறு அத்தியாயங்கள் கொண்டது. இவ்வத்தியாயங்களுக்கு கண்டங்கள் என்று பெயர் கொடுக்கப்பட்டிருக்கிறது.

## அவிமுக்தம் அல்லது வாராணசி

இதனில் 'அவிமுக்தம்' என்று  கூறப்படும் பரம்பொருளின் இடம் உடலிலுள்ள புருவமத்தி என்று சொல்லப்பட்டிருக்கிறது. அதை அறிந்தவனுக்கு ஸ்ரீருத்ரர் தாரகமந்திரத்தை உபதேசித்து பிறவிப் பெருங்கடலைத் தாண்டச் செய்கிறார் என்றும் கூறப்படுகிறது.

'அவிமுக்தம்' நிலையாக உள்ள இடம் உடலிலேயே சேவிக்கத்தக்க புண்ணியமான இடமான புருவமத்தி. *வரணா* என்ற புருவங்களுக்கும் *நாசி* என்ற மூக்குக்கும் மத்தியில் உடலிலுள்ள இடமே வாராணசி. இந்திரியங்கள் செய்யும் பாவங்களை 'வாரயதி' தடுக்கிறது என்றதால் அது *வரணா*. பாவங்களைச் செய்தபின் அவற்றை நாசம் செய்கிறது என்பதால் *நாசி*. அது இம்மானுட உலகிற்கும் மேலுள்ள தெய்வ உலகத்திற்கும் உள்ள சந்தி (= பாலம், அல்லது கூடுமிடம்). இந்த சந்தியையே ஞானிகள் சந்தியாவந்தனம் என்ற அன்றாட பூசையில் உபாசிக்கின்றனர்.  ஒரு சீவனின் உயிர் உடலை விட்டுக் கிளம்புகையில் நெற்றிக் கண்ணனாகிய ருத்ரர் அங்கு தோன்றி அந்த சீவனுக்கு தாரகபிரம்மத்தை உபதேசித்து உய்விக்கிறார் என்ற புராணக் கூற்று வாராணசியைப் பற்றியது. இதன் உட்கருத்து அவிமுக்தம் என்னும் புருவமத்தியில் பரம்பொருளை தியானித்தால் பரமசிவனுடைய அருள் சித்திக்கும் என்பதும் அதனால் முக்தி கிடைக்கும் என்பதுமாகும்.

## ருத்ரஜபம்

மூன்றாவது கண்டத்தில்  ருத்ரஜபத்தின் பெருமை விவரிக்கப்படுகிறது. ஸ்ரீருத்ரம்  ருத்ரோபநிடதம் என்னும் சிறப்புப் பெயர் வாய்ந்தது. ஐந்தெழுத்து மந்திரமான சிவ பஞ்சாக்ஷரீ மந்திரம் இதனில் உள்ளது. 101 யஜுர்வேத சாகைகளிலும் இன்னும் பல வேத சாகைகளிலும் இது காணப்படுவதாலும், நூற்றுக் கணக்கான வடிவங்களில் ருத்ரன் இங்கு போற்றப்படுவதாலும் ஸ்ரீருத்ரத்திற்கு **சதருத்ரீயம்** என்னும் பெயரும் உண்டு.  ('சத' என்னும் வடமொழிச் சொல்லுக்கு நூறு என்று பொருள்). சதருத்ரீயத்தை ஜபித்தால் ஒருவன் சாகாநிலை என்னும் வீடு பெறுவான் என்பதை இக்கண்டத்தில் யாக்ஞவல்கிய முனி அவருடைய சீடர்களுக்கு உபதேசிக்கிறார்.

## துறவு

நான்காவது, ஐந்தாவது, ஆறாவது கண்டத்தில், சன்னியாசம் என்ற துறவைப்பற்றிய நுணுக்கங்கள் விவரிக்கப்படுகின்றன. இத்துறவில் மேன்மையானவர்களில் சிலர்: ஆருணி, சுவேதகேது, துர்வாசர், ரிபு, நிதாகர், ஜடபரதர், தத்தாத்ரேயர், ரைவதர் ஆகியோர். இவர்கள் பித்தர்களல்லராயினும் பித்தர்களைப் போன்ற நடத்தை உடையவர்கள். பிறந்தமேனியாக முடிச்சேதுமில்லாமல், தங்களுக்கென்று தங்குமிடமே இல்லாமல், இவர்கள் பரமஹம்ஸர்கள் எனப்படுவர். உலகச் செயல்களை வேருடன் களைந்தவர்களாய் இருந்தவர்கள். அவர்களே வாழ்வாங்கு வாழ்ந்த மேன்மக்கள் என்று இவ்வுபநிடதம் கூறுகின்றது.

## துணைநூல்கள்

*S. Radhakrishnan.The Principal Upanishads.1969. George Allen & Unwin Ltd. London. SBN 04 294047 8
*"அண்ணா". உபநிஷத்ஸாரம். 1989 ஸ்ரீராமகிருஷ்ண மடம், சென்னை.

## அடிக்குறிப்புகள்

பகுப்பு:உபநிடதங்கள்
பகுப்பு:சமசுகிருத நூல்கள்
ஆசிய நெடுஞ்சாலை 7

**ஆசிய நெடுஞ்சாலை 7** அல்லது **ஏஎச்7** (AH7), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியக் கூட்டமைப்பில் உள்ள யெக்காட்டெரின்பர்க் என்னும் இடத்தையும் பாகிசுத்தானின் கராச்சியையும் இணைக்கும் இந்த நெடுஞ்சாலை, ஆசியாக் கண்டத்தைச் சேர்ந்த 7 நாடுகளூடாகச் செல்கிறது. இதன் மொத்த நீளம் 5,868 கிலோமீட்டர். இது கசகஸ்தானில் மெர்க்கி நகருக்கும் கிர்கிஸ்தானில் காரா-பால்ட்டா நகருக்குமிடையில் சுமார் 100 கிலோமீட்டர் தூரத்திற்கு ஆசிய நெடுஞ்சாலை 5 இன் வழியே செல்கின்றது.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* ஆப்கானிசுத்தான் - 494 கி.மீ.
* கசாக்சுத்தான் - 2,035 கி.மீ.
* கிர்கிசுத்தான் - 626 கி.மீ.
* பாகிசுத்தான் - 816 கி.மீ.
* ரசியக் கூட்டமைப்பு - 308 கி.மீ. 
* தாசிக்குசுத்தான் - 497 கி.மீ.
* உசுபெக்கிசுத்தான் - 531 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
சென்னை உயர் நீதிமன்றத் தலைமை நீதிபதிகளின் பட்டியல்

**சென்னை உயர் நீதிமன்றத் தலைமை நீதிபதிகளின் பட்டியல்**
இந்தியாவின் மாநிலமானத் தமிழத்தின் உயர் நீதிமன்றமான சென்னை உயர் நீதிமன்றத்தின் தலைமை நீதிபதிகளாக பதவி வகித்தவர்கள் மற்றும் தற்பொழுதயத் தலைமை நீதிபதிகளின் பட்டியல்.

**சென்னை உயர்நீதிமன்றத் தலைமை நீதிபதி**

சென்னை உயர் நீதிமன்றத் தலைமை நீதிபதி இந்திய உச்ச நீதிமன்றத்தின் தலைமை நீதிபதியால் நியமிக்கப்படுபவர் ஆவர். இவரே தமிழக அரசின் தலைமை நீதிபதி ஆவார். இவரின் நீதி முறைமை எல்லைகள் தமிழ்நாடு மாநிலம் முழுவதும் மற்றும் புதுவைப் பிரதேசப் பகுதிகளையும் உள்ளடக்கியது. இவருடன் துணை சேர்ந்து 40 உயர் நீதிமன்ற நீதிபதிகள் நீதிபரிபாலணை புரிவர். இதன் நீதி நிர்வாகங்களை செயல்படுத்தும் மன்றங்களாக உரிமையியல் மற்றும் குற்றவியல் நீதிமன்றங்கள் இவரின் வழிகாட்டுதலின்படி செயல்படுகின்றன.

*உரிமையியல் நீதிமன்றங்களின் நீதிபரிபாலணங்கள்:
**மாவட்ட நீதிபதி
**சார்பு நீதிபதி
**மாவட்ட முன்சீப் ஆகியவர்கள் பங்காற்றுகின்றனர்.
*குற்றவியல் நீதிமன்றங்களின் நீதிபரிபாலணைங்கள்:
**மாவட்ட அமர்வு நீதிமன்றம்  
**தலைமை நீதிமுறைமை நடுவர் மன்றம்
**கூடுதல் அமர்வு நீதிமன்றம் 
**நீதிமுறைமை நடுவர் ஆகியவர்களின் தலைமையில் நடைபெறுகின்றன.

## சென்னை உயர் நீதிமன்றத் தலைமை நீதிபதிகள் பட்டியல்

## இவற்றையும் பார்க்கவும்
*இந்தியத் தலைமை நீதிபதி
*தமிழகத் தலைமை நீதிபதி

## வெளி இணைப்புகள்
*சென்னை உயர் நீதிமன்ற அதிகாரப்பூர்வ இணையம் 
*அரசு இணையம்

## மேற்கோள்கள்

பகுப்பு:தமிழக நீதிமன்றங்கள்
பகுப்பு:சென்னை உயர் நீதிமன்றம்
சென்னை உயர் நீதிமன்ற மதுரைக் கிளை

**சென்னை உயர் நீதிமன்ற மதுரை அமர்வு** 
சென்னை உயர் நீதிமன்றத்தின் மதுரை அமர்வு இந்தியாவில் தமிழகத்தின் மதுரை மாவட்டத்தில் இயங்கும் மாநில உயர் நீதிமன்ற அமர்வாகும்.

## வரலாறு
தென் மாவட்ட மக்களின் நீண்ட போராட்டத்திற்குப் பின் மத்திய அரசு 1981-இல் நீதிபதி ஜஸ்வந்த் சிங் கமிஷனை அமைத்தது. 5 ஆண்டுகளுக்குப் பிறகு மதுரையில் நிரந்தர அமர்வு அமைக்க கமிஷன் பரிந்துரைத்தது. அதன் பின்னரும் ஏற்பட்ட தாமதத்தை எதிர்த்த மதுரை வழக்கறிஞர்களின் போராட்டத்தினாலும் 2002-இல் பதவியேற்ற தலைமை நீதிபதி சுபாஷன் ரெட்டியின் உறுதியான முயற்சியாலும் நிலங்கள் கையகப்படுத்தப்பட்டு நீதிமன்றக் கட்டிடங்களும் உருவாயின. குடியரசுத் தலைவரின் அறிவிக்கைக்குப் பிறகு 24.07.2004‐இல் நிர்ணயிக்கப்பட்ட 12 நீதிபதிகளுடன் மதுரை அமர்வு 14 தென் மாவட்டங்களுக்கு நீதி பரிபாலனத்தைத் தொடங்கியது. இந்த உயர்நீதிமன்ற அமர்வு ஜூலை 24 2004  முதல் அப்பொழுதைய இந்திய உச்ச நீதிமன்றத் தலைமை நீதிபதி திரு. ஆர்.சி. லகோத்தியால், சென்னை உயர்நீதிமன்றத் தலைமை நீதிபதி திரு பி. சுபாஷன் ரெட்டியின்  தலைமையில் மற்றும் உச்ச நீதிமன்ற நீதிபதிகளான நீதியரசர்கள் திரு சிவராஜ் வி. பாட்டீல், திரு. கே.ஜி. பாலகிருஷ்ணன், நீதியரசர் முனைவர்  திரு அரு. இலக்சுமணன், மாண்புமிகு மத்திய சட்டத்துறை அமைச்சர் எச்.ஆர். பரத்வாஜ், மற்றும் மாநில சட்டத்துறை அமைச்சர்  மாண்புமிகு திரு. டி. ஜெயக்குமார் , முன்னிலையில் துவக்கிவைக்கப்பெற்று இயங்கிவருகின்றது.

## நீதி முறைமை
இதன் அமர்வுகள் 24.07.2004, முதல் அதிகாரப்பூர்வமாகத் துவக்கப்பட்டது. இதன் நீதிமுறைமைகள் அநீதிபரிபாலனைகள் உள்ளடக்கிய மாவட்டங்களாக கன்னியாகுமரி, திருநெல்வேலி, தூத்துக்குடி, மதுரை, திண்டுக்கல், இராமநாதபுரம், விருதுநகர், சிவகங்கை, புதுக்கோட்டை, தஞ்சாவூர், திருச்சிராப்பள்ளி, தேனி, தென்காசி மற்றும் கரூர் ஆகிய மாவட்டங்களின் நீதிமுறைமைகளை கண்காணிக்கின்றது. மதுரை அமர்வு சுழற்சிமன்றமா (circuit court) அல்லது நிரந்தர நீதிமன்றமா (permanent bench) என்ற விவாதத்தில் நிரந்தர அமர்வு என்று முடிவானது. ஆனால் நிரந்தரமாக நீதிபதிகளை நியமிக்காமல் சென்னையிலிருந்தே நீதிபதிகள் சுழற்சி முறையில் பணியாற்றி வருகின்றனர்.

## நீதிமன்ற கட்டமைப்பு

இதன் நிர்வாக கட்டமைப்பு 22,929 ச மீ, கீழ்ப்பரப்பளவில் அமைந்துள்ளது.  மன்றத்திற்காக இரண்டு அடுக்கு கட்டுமானமாக 7.20 மீ , உயரக் கூரைத் தளத்துடன் அமைக்கப்பட்டுள்ளது. மற்ற அலுவலக செயல்பாட்டுக்காக நான்கு அடுக்கு கட்டுமானமாக 3.60 மீ உயரத் தளத்துடன் அமைந்துள்ளது.

மொத்த கீழ்ப்பரப்பளவு 15,209 ச.மீ , அளவுடன் 12 அறை , எண்ணிக்கையில் மன்றங்கள், மற்றும் நீதிபதி அறைகள், பார்வையாளர்கள் அறைகளுடன் கூடியவைகளாக அமைந்துள்ளன.

நீதிமன்றம் முழுவதும் குளிர்சாதன வசதியுடன் கூடியதாக அமைக்கப்பட்டுள்ளது., மக்கள் நீதிமன்றத்தை எளிதில் அணுகும் விதமாக, உச்ச நீதிமன்றம் மற்றும் தில்லி உயர் நீதிமன்றங்களை மாதிரியாகக் கொண்டு வடிவமைக்கப்பட்டுள்ளது.

நீதிமன்றங்கள், அதன் அனைத்து மன்ற நிகழ்வுகளும் வலைத்தளத்துடன், இணைக்கப்பட்டுள்ளன.

## இவற்றையும் பார்க்கவும்
*சென்னை உயர் நீதிமன்றம்
*சென்னை உயர் நீதிமன்றத் தலைமை நீதிபதி

## வெளி இணைப்புகள்
சென்னை உயர் நீதிமன்றம் இணையம்-மதுரைக் கிளை 

## மேற்கோள்கள்

பகுப்பு:தமிழக நீதிமன்றங்கள்
யாக்கோப்சன் உறுப்பு

**யாகோப்சன் உறுப்பு** (Jacobson's organ) என்பது பல வகையான விலங்குகளில் மணம் நுகர் உறுப்பின் அருகே காணப்படும் சிறப்பு துணை மணம் நுகரி உறுப்பு. இது ஆங்கிலத்தில் *வோமெரோனேசல் ஆர்கன்*  (vomeronasal organ) என்றும் சுருக்கமாக VNO என்றும், அறியப்படுகின்றது. இதனை 1813 இல் டென்மார்க் நாட்டு அறுவை மருத்துவர் லூடுவிக் யாகோப்சன் (Ludvig Jacobson) கண்டுபிடித்தார்.

இவ்வுறுப்பு, கரு வளர்ச்சிநிலைகளில், மூக்கின் நுகர் உறுப்பின் அருகே சிறு திட்டாகத் தோன்றி மூக்குவழியாக மூளைக்குச் செல்லும் நரம்புத் தொகுதியுடன் தொடர்பு கொள்ளுகின்றது. இது மணத்திற்குக் காரணமான மணவேதிப்பொருள்களை உணரும் உணர்விகள் கொண்ட உறுப்பு. இதனை மணமுணர்வி உறுப்பு என்றும் சொல்வர். இது மூக்கின் துளையில் இருந்து பெரும்பாலும் பிரிந்து தனியாக ஒரு குருத்தெலும்புப் பகுதியால் சூழ்ந்திருப்பது, ஆனால் மூக்கின் உள் முனையில் தொடர்புகொளுமாறு சிறு திறப்பு கொண்டது. இவ்வுறுப்பு பிறைநிலா போன்ற குழாய் வடிவானது. இது சிலி மூக்கு என்னும் குருதெலும்பின் இரு புறமும் உள்ளது. இது மணத்தை நுகரும் முதற் துணைக்கருவியாகப் பயன்படுகின்றது. அதன் பின் இதன் மணவேதிப்பொருள்களின் தூண்டுணர்வலைகள் முன் மூளைக்கு மூக்கின் நுகர்நரம்பு முடிச்சு வழியாக சென்று மூளையின் அமிக்தலா, ஐப்போதாலமசு ஆகியபகுதிகளுக்குச் செல்கின்றன. 

## மேற்கோள்கள்


பகுப்பு:நுகர்புலன் தொகுதி
பகுப்பு:விலங்கு உடற்கூறியல்
பகுப்பு:மணமூக்கிகள்
தமிழகம் மற்றும் புதுவையிலுள்ள மாவட்ட சார்நிலை நீதிமன்றங்கள்

தமிழ்நாட்டில் உள்ள மாவட்டங்களின் நீதிமன்றங்கள் சென்னை உயர் நீதிமன்றத்தின் மேற்பார்வையில் இயங்கும் நீதிமன்றங்காளாகும். இவை இரண்டு அமர்வுகளாகப் பிரிந்து செயல்படுகின்றன. ஒன்று முதன்மை அமர்வின் கீழ் மற்றொன்று மதுரைக் கிளை அமர்வின் கீழ் செயல்படுகின்றன. இவை மாவட்ட நீதிமன்றங்கள் அசார்பு  நிலை நீதிமன்றங்கள் என்று அழைக்கப்படுகின்றன.

தமிழ்நாட்டின் இரண்டு அமர்வின் கீழ் இயங்கும் நீதிமன்ற மாவட்டங்கள் அட்டவணையில் உள்ளபடி அமைந்துள்ளது, இதில் புதுவைப்பிரதேச நீதிமன்றங்களும் அடங்கும்.

## இவற்றையும் பார்க்கவும்
*சென்னை உயர் நீதிமன்றம்
*சென்னை உயர் நீதிமன்றத் தலைமை நீதிபதி
## வெளி இணைப்புகள்
*தமிழ்நாடு மற்றும் புதுவை சார்நிலை நீதிமன்றங்கள் இயங்கும் மாவட்டங்கள்- சென்னை உயர்நீ திமன்ற இணையத் தளம் 

## மேற்கோள்கள்

பகுப்பு:தமிழ்நாட்டில் சட்டம்
பாசுரங்கள்

**பாசுரங்கள்** எனப்படுபவை இந்து சமயத்தின் உட்பிரிவான வைணவ சமயத்தைச் சார்ந்த ஆழ்வார்கள் பாடிய பாடல்களைக் குறிக்கும். இந்தப்பாசுரங்கள் மொத்தம் 4000 உள்ளன.

## ஆழ்வார்களும் பாசுரங்களும்

இந்த 4000 பாசுரங்களில் ஒவ்வொரு ஆழ்வார்களும் எவ்வளவு பாடினார்கள் என்பது குறித்த தரவுகளில்  நாதமுனிகள் தொகுத்தளித்த 3776 பாசுரங்கள் குறித்த தகவல்கள் கீழே காணப்படுகின்றன.

# பொய்கையாழ்வார் - 100
# பூதத்தாழ்வார் - 100
# பேயாழ்வார் - 100
# திருமழிசையாழ்வார் - 216
# மதுரகவியாழ்வார் - 11
# நம்மாழ்வார் - 1296 (அதிகமான பாசுரங்கள்பாடியவர்)
# குலசேகராழ்வார் - 105
# பெரியாழ்வார் - 473
# ஆண்டாள் - 173
# தொண்டரடிப் பொடியாழ்வார் - 55
# திருப்பாணாழ்வார் - 10 (குறைந்த பாசுரங்கள் பாடியவர்)
# திருமங்கையாழ்வார் - 1253(அதிக நூல்கள் படைத்தவர்)

## மேலும் பார்க்க
* ந)ாலாயிர திவ்வியப் பிரபந்தம்

பகுப்பு:இந்து சமயம்
பகுப்பு:வைணவ சமயம்
பகுப்பு:ஆழ்வார்கள்
பகுப்பு:பக்தி இயக்கம்
ஆசிய நெடுஞ்சாலை 11

**ஆசிய நெடுஞ்சாலை 11** அல்லது **ஏஎச்11** (AH11), ஆசிய நெடுஞ்சாலைகள் வலையமைப்பின் ஒரு பகுதியாகும். லாவோசில் உள்ள வியெண்டியான் என்னும் இடத்திலிருந்து, கம்போடியாவிலுள்ள சிகானூக்வில்லி, வரை செல்லும் இந்த நெடுஞ்சாலை, ஆசியாக் கண்டத்தைச் சேர்ந்த 2 நாடுகளூடாகச் செல்கிறது. இதன் மொத்த நீளம் 1,588 கிலோமீட்டர்.

ஏச்12 ஐ லாவோசின் "வியெண்டியான்" என்னும் இடத்தில் சந்திக்கும் இந்தச் சாலை, ஏஎச்15, ஏஎச்16, ஏஎச்1 ஆகிய நெடுஞ்சாலைகளை வெட்டிச் செல்கிறது.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* லாவோசு - 823 கி.மீ.
* கம்போடியா - 765 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
மனோன்மணி சண்முகதாசு

**மனோன்மணி சண்முகதாஸ்** (பிறப்பு: அக்டோபர் 14, 1943) ஈழத்தின் கல்வியாளரும், தமிழறிஞரும் ஆவார்.

## வாழ்க்கைக் குறிப்பு
மனோன்மணி இலங்கையில் முருகேசன், பாக்கியம் அம்மாள் ஆகியோர்க்கு மகளாகப் பிறந்தவர். 1948 முதல் 58 வரை சிவப்பிரகாசர் பள்ளியில் தொடக்க உயர்நிலை வகுப்புகளைப் பயின்றவர். 1959 இல் புகுமுக வகுப்பை மெதடிச நிறுவனத்தில் பயின்றவர். 1961 முதல் 65 வரை இலங்கை பேராதனைப் பல்கலைக்கழகத்தில் இளங்கலை வரலாறு பயின்றவர். பின்னர் நூலகவியல் சார்ந்த பட்டயப்படிப்பு நிறைவு செய்தவர்.

## முனைவர் பட்டம்
1978-80 இல் யாழ்ப்பாணப் பல்கலைக்கழகத்தில் முதுகலை தமிழ் இலக்கியம் பயின்றார். முனைவர் க. கைலாசபதியின் மேற்பார்வயில் சி.வை.தாமோதரம்பிள்ளை குறித்த ஆய்வேட்டை இதற்காக வழங்கினார். 1994-97 இல் யாழ்ப்பாணப் பல்கலைக்கழகத்தில் பேராசிரியர் கா. சிவத்தம்பியின் மேற்பார்வையில் முனைவர் பட்ட ஆய்வு நிறைவு செய்தார். "சங்க இலக்கியத்தில் உரைகளின் பொருத்தப்பாடு - குறுந்தொகை" (Appropriateness of the Commentaries to Cankam literature: A close analysis of Kuruntokai) என்னும் தலைப்பில் இவரது முனைவர் பட்ட ஆய்வு அமைந்தது.

## ஆசிரியப் பணி
வட்டுக்கோட்டையில் அமைந்துள்ள யாழ்ப்பாணக் கல்லூரியில் (1965-68) இளங்கலைத் தமிழ் மாணவர்களுக்குத் தமிழ் பயிற்றுவிக்கும் பணியில் தம் ஆசிரியப் பணியைத் தொடங்கிய மனோன்மணி 1979-82 வரை தம் கணவர் பேராசிரியர் அ. சண்முகதாசின் ஆய்வுப்பணிகளுக்கு உதவியாக இருந்தார். 1975 முதல் யாழ்ப்பாணக் கல்லூரி ஒன்றில் வருகை தரு விரிவுரையாளர் பணியாற்றினார்.

### சப்பானில் பணி
1983 முதல் 1993 வரை சப்பானியப் பல்கலைக்கழகத்தில் பேராசிரியர் சுசுமு ஓனோவின் ஆய்வுப்பணிகளில் இணைந்து ஆய்வாளராகப் பணிபுரிந்தார். தமிழ்மொழிக்கும் சப்பான் மொழிக்குமான உறவு பற்றிய அரிய ஆய்வுப்பணியில் ஈடுபட்டு உழைத்தார். அதுபொழுது சப்பானிய இலக்கியம், கவிதைகள் பற்றிய படைப்புகளைத் தமிழில் வழங்கினார். மேலும் முதுகலை பயிலும் சப்பானிய மாணவர்களுக்கு தமிழ் மொழி,  இலக்கியம், பண்பாடு பற்றி பாடம் நடத்தும் வாய்ப்புப் பெற்றார். 1993 ஆம் ஆண்டுக்குப் பிறகு வருகைதரு பேராசிரியர் பணியில் யாழ்ப்பாணப் பல்கலைக்கழகத்தில் பணிபுரியத் தொடங்கினார். தொடர்ந்து சப்பான் நாட்டிற்குச் சென்று தமிழ் சப்பானிய ஆய்வுகளுக்கும் உதவினார்.

### வெளியிட்ட நூல்கள்
*பத்தொன்பதாம் நூற்றாண்டுத் தமிழ் இலக்கியத்தின் முக்கிய போக்குகள்
*சி.வை. தாமோதரம் பிள்ளை ஓர் ஆய்வு
*ஆற்றங்கரையான்
*தமிமொழியும் யப்பானிய மொழியும் இலக்கண ஒப்புமை
*யப்பானிய மொழியைத் தமிழில் கற்க (கைநூல்)
*தமிழ்மொழி அகராதி தந்த சதாவதானி
*பண்டைத் தமிழர் வாழ்வியற் கோலங்கள் (இரு தொகுதி)
*தமிழர் யப்பானியர் வாழ்வில் தைப்பொங்கல்
*சப்பானியக் காதல் பாடல்கள்
*குறுந்தொகை ஒரு நுண்ணாய்வு
*காலம் தந்த கைவிளக்கு,
*காலத்தை வென்ற பெண்கள்
*சங்க காலத்திருமண நடைமுறைகள்
*சி.வை.தாமோதரன் பிள்ளை
*நாலும் இரண்டும் சொல்லுக்கு உறுதி (2012)
*இலங்கைத் தமிழியல் - சில பதிவுகள் (2012)

## விருதுகள்
கலைஞானச் சுடர் விருது உள்ளிட்ட பல விருதுகள் இவருக்குக் கிடைத்தன.

பகுப்பு:ஈழத்துத் தமிழறிஞர்கள்
பகுப்பு:1943 பிறப்புகள்
பகுப்பு:இலங்கையின் கல்விமான்கள்
ஆசிய நெடுஞ்சாலை 14

**ஆசிய நெடுஞ்சாலை 14** அல்லது **ஏஎச்14** (AH14), ஆசிய நெடுஞ்சாலைகள் வலையமைப்பின் ஒரு பகுதியாகும். வியட்நாம் நாட்டின் ஆய் ஃபோங்கில் இருந்து   மியன்மாரின் மண்டலே என்னும் இடம் வரை செல்லும் இந்த நெடுஞ்சாலை, ஆசியாக் கண்டத்தைச் சேர்ந்த 3 நாடுகளூடாகச் செல்கிறது. இதன் மொத்த நீளம் 2.077 கிலோமீட்டர்.

ஏஎச்1, ஏஎச்2 ஆகிய நெடுஞ்சாலைகளின் பொதுப்பகுதியை மியன்மாரின் மண்டலேயில் சந்திக்கும் இந்தச்சாலை. ஏஎச்3 ஐயும், ஏஎச்1 ஐயும் வெட்டிச் செல்கிறது.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* மியன்மார் - 453 கி.மீ.
* சீனா - 1178 கி.மீ.
* வியட்நாம் - 446 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
பாம்புச் செதில்கள்

பாம்புகளின் உடலின் வெளிப்புறத்தில் அமைந்துள்ள செதில்கள் **பாம்புச் செதில்கள்** என்றழைக்கப்படுகின்றன. இச்செதில்கள் பல்வேறு வடிவத்திலும், அளவிலும்  வண்ணங்களிலும் ஒவ்வொரு சிற்றினத்திற்குத் தகுந்தாற்போல் காணப்படுகின்றன.இந்த செதில்கள் பாம்புகளின் உடலின் வெப்பநிலையை தக்க அளவில் வைத்துக்கொள்ளவும், உருமறையவும், ஊர்ந்து செல்லவும் உதவுகின்றன. மேலும் சில இனங்களில் இதில் உள்ள வண்ணங்களும் அதன் அமைப்புகளும் தன் எதிரியை பயமுறுத்தவும் பயன்படுகின்றன.

## வகைப்படுத்த உதவுதல்

இச்செதிகளில் பல்வேறு வடிவத்திலும், அளவிலும் மற்றும் வண்ணங்களிலும் ஒவ்வொரு சிற்றினத்திற்குத் தகுந்தாற்போல் காணப்படுவதால் ஒத்தபுறத்தோற்றத்தைக் கொண்ட சிற்றினங்களை வகைப்படுத்த இச்செதில்களின் எண்ணிக்கையும் அளவுகளும் பயன்படுத்தப்படுகின்றன.

## மேற்கோள்கள்
ஆசிய நெடுஞ்சாலை 19

**ஆசிய நெடுஞ்சாலை 19** அல்லது **ஏஎச்19** (AH19), ஆசிய நெடுஞ்சாலைகள் வலையமைப்பின் ஒரு பகுதியாகும். தாய்லாந்தின் நாக்கோன் ரட்சாசிமா என்னும் இடத்தில் தொடங்கி அதே நாட்டின் தலைநகரமான பாங்காக் வரை செல்லும் இந்த நெடுஞ்சாலை, தாய்லாந்து நாட்டுக்குள்ளேயே அடங்கிவிடுகிறது. இதன் மொத்த நீளம் 459 கிலோமீட்டர்.

ஏஎச்12 நெடுஞ்சாலையை நாக்கோன் ரட்சாசிமாவில் சந்திக்கும் இந்தச்சாலை, ஏஎச்2 நெடுஞ்சாலையை பாங்காக்கில் சந்திக்கிறது. இது ஏஎச்1 நெடுஞ்சாலையை வெட்டிச் செல்கிறது.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* தாய்லாந்து - 459 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
ஆசிய நெடுஞ்சாலை 25

**ஆசிய நெடுஞ்சாலை 25** அல்லது **ஏஎச்25** (AH25), ஆசிய நெடுஞ்சாலைகள் வலையமைப்பின் ஒரு பகுதியாகும். இந்தோனீசியாவின் பண்டா Aceh என்னும் இடத்தில் தொடங்கி அதே நாட்டின் மேரக் என்னும் இடம் வரை செல்லும் இந்த நெடுஞ்சாலை, இந்தோனேசியாவின் சுமாத்திராத் தீவுக்குள்ளேயே முழுவதுமாக அமைந்த ஒரு சாலையாகும். இதன் மொத்த நீளம் 1,593 கிலோமீட்டர்.

ஏஎச்2 நெடுஞ்சாலையுடன் கடல்வழித் தொடர்புள்ள இந்தச்சாலை, ஆசிய நெடுஞ்சாலை வலையமைப்பின் வேறு சாலை எதையும் சந்திக்கவோ வெட்டிச்செல்லவோ இல்லை.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* இந்தோனேசியா - 2,549 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
ஆசிய நெடுஞ்சாலை 26

**ஆசிய நெடுஞ்சாலை 26** அல்லது **ஏஎச்26** (AH26), ஆசிய நெடுஞ்சாலைகள் வலையமைப்பின் ஒரு பகுதியாகும். பிலிப்பைன்சு நாட்டின் லாவோக் என்னும் இடத்தில் தொடங்கி அதே நாட்டின் சாம்போங்காவில் முடிவடையும் இந்த நெடுஞ்சாலை, பிலிப்பைன்சு நாட்டுக்குள்ளேயே அடங்கிவிடும் ஒரு சாலை. இதன் மொத்த நீளம் 3,517 கிலோமீட்டர்.

இந்தச் சாலைக்கு ஆசிய நெடுஞ்சாலை வலையமைப்பில் உள்ள வேறெந்த சாலைகளுடனும் எவ்வித தொடர்பும் இல்லை.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* பிலிப்பைன்சு - 3,517 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
ஆசிய நெடுஞ்சாலை 30

**ஆசிய நெடுஞ்சாலை 30** அல்லது **ஏஎச்30** (AH30), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியாவைச் சேர்ந்த உசிரியிஸ்க் என்னும் இடத்திலிருந்து அதே நாட்டைச் சேர்ந்த சித்தா என்னும் இடம் வரை செல்லும் இந்த நெடுஞ்சாலை, ஒரே நாட்டுக்குள் அடங்கிவிடும் ஒரு சாலையாகும். இதன் மொத்த நீளம் 2,739 கிலோமீட்டர்.

ஏஎச்4 நெடுஞ்சாலையை ரசியாவின் சித்தா என்னும் இடத்தில் சந்திக்கும் இந்தச்சாலை, ஏஎச்6 நெடுஞ்சாலையை உசிரியிஸ்க்கில் சந்திக்கிறது. இது ஏஎச்3 நெடுஞ்சாலையை உலான்பாத்தர் என்னும் இடத்தில் வெட்டிச் செல்கிறது.

## நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.

* ரசியா - 2,739 கி.மீ.

## உசாத்துணை
* "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, ''ஆசிய நெடுஞ்சாலைகள் கையேடு'' , 2003. 

## இவற்றையும் பார்க்கவும்
* ஆசிய நெடுஞ்சாலைகள் வலையமைப்பு

## வெளியிணைப்புகள்
* "எஸ்காப்" நிறுவனத்தின் இணையதளத்தில் ஆசிய நெடுஞ்சாலைகள் பக்கம் 

பகுப்பு:ஆசிய நெடுஞ்சாலைகள் வலையமைப்பு
திருவள்ளூர் மக்களவைத் தொகுதி

**திருவள்ளூர் மக்களவைத் தொகுதி** (*Thiruvallur Lok Sabha constituency*) தமிழ்நாட்டின், 39 மக்களவைத் தொகுதிகளுள், 1வது தொகுதி ஆகும். இது 2008 ஆம் ஆண்டு செய்யப்பட்ட தொகுதி மறுசீரமைப்பு பின்னர், புதிதாக உருவாக்கப்பட்ட மக்களவை தொகுதியாகும். இந்த தொகுதியில் முன்னர் 1951 முதல் 1962 வரை மூன்று தேர்தல்கள் நடைபெற்றது. இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

## தொகுதி மறுசீரமைப்பு
சிறீபெரும்புதூர் மக்களவைத் தொகுதியின் கீழ் இருந்த கும்மிடிப்பூண்டி, பொன்னேரி (தனி), பூந்தமல்லி(இப்போது தனி தொகுதி), திருவள்ளூர் ஆகிய சட்டமன்றத் தொகுதிகளையும், புதிதாக உருவாக்கப்பட்ட ஆவடி, மாதவரம் சட்டமன்றத் தொகுதிகளையும் சேர்த்து திருவள்ளூர் மக்களவைத் தொகுதியாக மாற்றப்பட்டது.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# கும்மிடிப்பூண்டி
# பொன்னேரி (தனி)
# திருவள்ளூர்
# பூந்தமல்லி (தனி)
# ஆவடி
# மாதவரம்

## வென்றவர்கள்

## வாக்காளர்களின் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)
இதேகா வேட்பாளர் சசிகாந்த் செந்தில் வெற்றி பெற்றார்.

## 17-ஆவது மக்களவைத் தேர்தல் (2019)
இத்தேர்தலில் இந்திய தேசிய காங்கிரசு கட்சியைச் சேர்ந்த வேட்பாளர் டாக்டர் கு. ஜெயக்குமார், அதிமுக வேட்பாளரான, பொ. வேணுகோபாலை, 3,56,955 வாக்குகள் வேறுபாட்டில் வென்றார்.

## 16 ஆவது மக்களவைத் தேர்தல் (2014)
அ.தி.மு.க வேட்பாளர் பொன். வேணுகோபால் வெற்றி பெற்றார்.

## 15 ஆவது மக்களவைத் தேர்தல் (2009)
14 வேட்பாளர்கள் போட்டியிட்டதில் அதிமுகவின் பி. வேணுகோபால் திமுகவின் காயத்திரியை 31,673 வாக்குகள் வேறுபாட்டில் வென்று திருவள்ளூர் மக்களவைத் தொகுதியின் முதல் உறுப்பினராக தேர்வு பெற்றார்.

## மேற்கோள்கள்

## வெளியிணைப்புகள்
* ''New voters may play a crucial role in Tiruvallur'' - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
* திருவள்ளூர் மக்களவை தொகுதி (2024) ஒரு சிறிய முன்னோட்டம்
காஞ்சிபுரம் மக்களவைத் தொகுதி

**காஞ்சிபுரம் மக்களவைத் தொகுதி** (*Kancheepuram Lok Sabha constituency*) தமிழ்நாட்டின், 39 மக்களவைத் தொகுதிகளுள், 6வது தொகுதி ஆகும். இத்தொகுதியில் 1951 ஆம் ஆண்டு ஒரு தேர்தல் நடைபெற்றது. அதன் பிறகு 2009 ஆம் ஆண்டு முதல் தற்போது வரை தேர்தல் நடைபெற்று வருகிறது. இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

## தொகுதி மறுசீரமைப்பு
2008ஆம் ஆண்டில் செய்யப்பட்ட தொகுதி மறுசீரமைப்பின்போது இந்தத் தொகுதி புதியதாக உருவாக்கப்பட்டது. செங்கல்பட்டு தொகுதியில் இடம் பெற்றிருந்த சட்டமன்றத் தொகுதிகள் - திருப்போரூர் (தனி), செங்கல்பட்டு, மதுராந்தகம், அச்சரப்பாக்கம் (தனி), உத்திரமேரூர், காஞ்சிபுரம். 15வது மக்களவைத் தேர்தல் (2009), காஞ்சிபுரம் சந்தித்த முதல் தேர்தலாகும்.

## சட்டமன்ற தொகுதிகள்
இம்மக்களவைத் தொகுதியில், மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# செங்கல்பட்டு
# திருப்போரூர்
# செய்யூர் (தனி)
# மதுராந்தகம்
# உத்திரமேரூர்
# காஞ்சிபுரம்

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
இத்தேர்தலில் 4 வேட்பாளர்கள் கட்சி சார்பாகவும் மற்றும் 7 வேட்பாளர்கள் சுயேட்சையாகவும் என மொத்தம் 11 வேட்பாளர்கள் போட்டியிட்டனர். இதில் திமுக வேட்பாளரான ஜி. செல்வம், அதிமுக வேட்பாளரான கு. மரகதம் என்பவரை 2,86,632 வாக்குகள் வேறுபாட்டில் வென்றார்.

## 16 ஆவது மக்களவைத் தேர்தல் (2014)

## 15 ஆவது மக்களவைத் தேர்தல் (2009)
20 வேட்பாளர்கள் போட்டியிட்டதில், காங்கிரசின் பெ. விஸ்வநாதன், அதிமுகவின் இ. இராமகிருட்டிணனை, 13,103 வாக்குகள் வேறுபாட்டில் தோற்கடித்து, காஞ்சிபுரம் மக்களவைத் தொகுதியின் முதல் உறுப்பினராக தேர்வு பெற்றார்.

## மேற்கோள்கள்

## வெளி இணைப்புகள்
* ''Focus on uneven economic growth '' - மக்களவைத் தேர்தல் 2014 குறித்த ஒரு செய்திக் கட்டுரை
திருவண்ணாமலை மக்களவைத் தொகுதி

**திருவண்ணாமலை மக்களவைத் தொகுதி** (*Tiruvannamalai Lok Sabha constituency*) தமிழ்நாட்டின், 39 மக்களவைத் தொகுதிகளுள், 11ஆவது தொகுதி ஆகும்.

## தொகுதி மறுசீரமைப்பு
2008 ஆம் ஆண்டில் செய்யப்பட்ட தொகுதி மறுசீரமைப்பின்போது, திருப்பத்தூர் மக்களவைத் தொகுதியில் இருந்து திருப்பத்தூர், செங்கம், கலசப்பாக்கம் ஆகிய தொகுதிகளும், கலைக்கப்பட்ட பழைய வந்தவாசி மக்களவைத் தொகுதியில் இருந்து திருவண்ணாமலை தொகுதியை எடுத்தும் மற்றும் ஜோலார்பேட்டை மற்றும் கீழ்பெண்ணாத்தூர் ஆகிய சட்டமன்றத் தொகுதிகளை புதியதாக உருவாக்கியும் புதிய திருவண்ணாமலை மக்களவைத் தொகுதி உருவாக்கப்பட்டது.

## எல்லைகள்

ஆரணி, வேலூர், தர்மபுரி, கிருஷ்ணகிரி, விழுப்புரம் மற்றும் கள்ளக்குறிச்சி ஆகிய மக்களவைத் தொகுதிகள் திருவண்ணாமலை மக்களவைத் தொகுதியின் எல்லைகளாக அமைந்துள்ளன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவை:

# ஜோலார்பேட்டை
# திருப்பத்தூர்
# செங்கம் (தனி)
# திருவண்ணாமலை
# கீழ்பெண்ணாத்தூர்
# கலசப்பாக்கம்

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### முக்கிய வேட்பாளர்கள்
இத்தேர்தலில், 6 வேட்பாளர்கள் கட்சி சார்பாகவும் மற்றும் 19 வேட்பாளர்கள் சுயேட்சையாகவும் என மொத்தம் 25 வேட்பாளர்கள் போட்டியிட்டனர். இதில் திராவிட முன்னேற்றக் கழகத்தை சேர்ந்த வேட்பாளர் சி. என். அண்ணாதுரை, அதிமுகவின் எஸ். எஸ். கிருஷ்ணமூர்த்தியை 3,04,187 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

## 15-ஆவது மக்களவைத் தேர்தல் (2009)
30 வேட்பாளர்கள் போட்டியிட்டதில் திமுகவின் வேணுகோபால் பாமகவின் காடுவெட்டிகுரு என்னும் ஜெ. குருநாதனை 1,48,300 வாக்குகள் வேறுபாட்டில் வென்று திருவண்ணாமலை மக்களவைத் தொகுதியின் முதல் உறுப்பினராக தேர்வு பெற்றார்.

## மேற்கோள்கள்